Document ID: 31999R2548

KOMMISSIONENS FORORDNING (EF) Nr. 2548/1999
af 2. december 1999
om 19. ændring af forordning (EØF) nr. 3800/81 om klassificering af vinstoksorter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 13, stk. 5, og
ud fra følgende betragtninger:
(1) Klassificering af de vinstoksorter, der er godkendt til dyrkning i EF, blev indført ved Kommissionens forordning (EØF) nr. 3800/81(3), senest ændret ved forordning (EF) nr. 1231/98(4), i henhold til Rådets forodning (EØF) nr. 2389/89 af 24. juli 1989 om de almindelige regler for vinstoksorternes klassificering(5), ændret ved forordning (EF) nr. 2088/97(6);
(2) det er hensigtsmæssigt at supplere klassificeringen af vinstoksorter med druer til persning og til spisebrug ved at føje en række sorter til de godkendte og anbefalede sorter for visse administrative enheder i Tyskland, Frankrig, Grækenland, Italien og Spanien, såfremt de i mindst fem år har været anført i klassificeringen for en umiddelbart tilstødende administrativ enhed og således opfylder den i artikel 11, stk. 1, litra a), første led, i forordning (EØF) nr. 2389/89 fastsatte betingelse;
(3) dyrkningsegnetheden for visse vinstoksorter med druer til persning er blevet anerkendt som tilfredsstillende efter undersøgelse i henhold til Kommissionens forordning (EØF) nr. 2314/72 af 30. oktober 1972 om visse bestemmelser for undersøgelse af vinstoksorters dyrkningsegnethed(7), senest ændret ved forordning (EØF) nr. 2462/93(8), for visse tyske, græske og italienske administrative enheder; for disse administrative enheder er det hensigtsmæssigt at klassificere de midlertidigt godkendte vinstoksorter efter artikel 11, stk. 1, litra b), i forordning (EØF) nr. 2389/89;
(4) de hidtidige erfaringer viser, at vinen fra visse vinstoksorter med druer til persning, der i mindst fem år har været anført i klassen af godkendte sorter for visse tyske, italienske og franske administrative enheder, kan betragtes som normalt af god kvalitet; disse sorter bør derfor klassificeres blandt de anbefalede sorter for de samme administrative enheder efter bestemmelserne i artikel 11, stk. 2, litra a), i forordning (EØF) nr. 2389/89;
(5) dyrkningsegnetheden for visse vinstoksorter med druer til persning, der i mindst fem år har været anført i klassen af midlertidigt godkendte sorter for visse administrative enheder i Tyskland, Italien og Spanien, er blevet anerkendt som tilfredsstillende; disse sorter bør derfor definitivt klassificeres blandt de godkendte og anbefalede vinstoksorter for de samme administrative enheder efter bestemmelserne i artikel 11, stk. 4, i forordning (EØF) nr. 2389/89;
(6) der bør foretages berigtigelser;
(7) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilaget til forordning (EØF) nr. 3800/81 ændres som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. december 1999.

Labels: 12
3
6